recursal/SuperWikiNEXT-32B huggingface dataset:
**লক্ষ্মী মেহের** (জন্ম ৬ই জুলাই, ১৯৬৭) একজন ভারতীয় চিত্রশিল্পী ও সমাজকর্মী। তিনি তার ওড়িশা পট চিত্রকর্মের জন্য বিখ্যাত।

প্রথম জীবন এবং পটভূমি
---------------------

তিনি ওড়িশার সুবর্ণপুর জেলার একটি ছোট্ট গ্রাম তারাভাতে জন্মগ্রহণ করেছিলেন এবং যা বর্তমানে ওড়িশার বলঙ্গির শহরে অবস্থিত। তিনি খ্যাতিমান শিল্পী পদ্মশ্রী কৈলাশ চন্দ্র মেহেরের স্ত্রী। তার দুই ছেলে- প্রকাশ মেহের, জয়ন্ত মেহের ও এক মেয়ে মনীষা মেহের। ওড়িশা পট্চিত্র পেইন্টিংয়ের প্রতি তাদের নিজ নিজ অবদানের জন্য তারা সবাই ইতিমধ্যে জাতীয় পুরস্কারে ভূষিত হয়েছেন।

ক্যারিয়ার
----------

বিয়ের পরে ১৮ বছর বয়স থেকেই তার চিত্রকর্মে ঝোঁক ছিল। তিনি তার স্বামীর অধীনে শিল্পকর্মের ক্রিয়াকলাপ অনুসরণ করেছিলেন। এখন গত তিন দশক ধরে তিনি ঐতিহ্যবাহী চিত্রকলায় উচ্চ ডিগ্রি অর্জন করেছেন। গৃহিণী হওয়ার পাশাপাশি তিনি ইন্ডিয়ান আর্ট অ্যান্ড ক্রাফট একাডেমি ফর উইমেন-এর মতো প্রতিষ্ঠানে প্রশিক্ষণ দিয়েছেন, যেখানে অনেক তরুণ প্রজন্মকে প্রশিক্ষণ দিয়েছেন। এখন তিনি একজন প্রতিষ্ঠিত কারিগর এবং ভারত সরকারের প্রশিক্ষণ প্রকল্পের মাধ্যমে ওড়িশার কেবিকে জেলার অনেক তরুণ কারিগরকে প্রশিক্ষণ ও কর্মসংস্থানও করে দিয়েছেন যেমন- 'এইচআরডি স্কিমের অধীনে গুরু শিষ্য পরম্পরা' এবং 'স্কিম-সি' ইত্যাদি।

লক্ষ্মী মেহের তার বাসায় কাজ করার সময় ছবি
শ্রীমতি মেহের তার জীবদ্দশায় ক্যারিয়ারে সারা দেশে বিভিন্ন হস্তশিল্প প্রদর্শনীতে অংশ নিয়েছে এবং চিত্রকর্মগুলিতে শিল্পীপ্রেমী, ভিআইপি এবং দর্শকদের কাছে তাঁর চিত্রগুলি অত্যন্ত মূল্যবান। শিল্পের প্রতি তার আন্তরিকতা তাকে ২০০৫ সালে ভারতের রাষ্ট্রপতি থেকে **মাস্টার কারিগর জাতীয় পুরস্কার** এবং ১৯৯০ সালে ওড়িশার মুখ্যমন্ত্রী থেকে রাজ্য পুরস্কার এনে দেয়।

পুরস্কার
--------

* ২০০৫- ভারতের রাষ্ট্রপতি দ্বারা জাতীয় পুরস্কার
* ১৯৯০- ওড়িশার মুখ্যমন্ত্রী কর্তৃক রাজ্য পুরস্কার

তথ্যসূত্র
---------

1. ↑  "Laxmi Meher : Tussar Pattachitra Painter of Odisha"। About.me। সংগ্রহের তারিখ ২৩ ডিসেম্বর ২০১৪।
2. ↑  "National Awardees of Handicrafts Sector for the Year 2005" (পিডিএফ)। Handicrafts.nic.in। ২ নভেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ ডিসেম্বর ২০১৪।
3. ↑  "Art textiles"। As.ori.nic.in। ১৭ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৪।
**পচাম্পালি শাড়ি** অথবা **পচাম্পালি ইক্কত** ভারতের তেলাঙ্গানা রাজ্যের নালগোণ্ডা জেলায় নির্মিত একটি শাড়ি। এগুলি ইক্কত শৈলীর ধাঁচে রঙ এবং ঐতিহ্যগত জ্যামিতিক নকশার জন্য জনপ্রিয়। জটিল জ্যামিতিক নকশাগুলি তাঁতশিল্পীদের কুশলী হস্তে নতুন দিশা পেয়ে বাজারে সুন্দর শাড়ি এবং বস্ত্র উপাদান হিসাবে রূপায়িত হয়েছে। ভারত সরকারের সরকারি বিমানবাহক *এয়ার ইন্ডিয়ার* বিমানসেবিকারা বিশেষভাবে নকশা করা পচাম্পালি শাড়ী পড়েন।

ইতিহাস
------

প্রাচীন ইক্কত বয়নের অন্যতম কেন্দ্র ছিল ভারতের অন্ধ্রপ্রদেশ সঙ্গে প্রতিবেশী উড়িষ্যা ও গুজরাত । অন্ধ্রপ্রদেশে পচাম্পালি ইক্কত যেস্থান গুলিতে তৈরি হয় সেখানে এটি পগুদুবন্ধু, চিতকি এবং বুড্ডাভাশি নামে পরিচিত। ভারতের অন্যান্য স্থানে এটি পচাম্পালি শাড়ি হিসাবে খ্যাত। পচাম্পালি নামটি যেসমস্ত গ্রামে এই শাড়ি তৈরি হয় তারই একটির নাম থেকে এসেছে। ভারতের অন্যান্য অঞ্চলে তৈরি ইক্কতের থেকে পচাম্পালি ইক্কতের নকশার নিজস্ব অনন্য বৈশিষ্ট্য আছে। প্রাচীনকালে বয়ন কেন্দ্রগুলি বিজয়বাড়া ও চেন্নাইয়ের মধ্যবর্তী চিরালা ও জেন্ত্রপেটা শহরে অবস্থিত ছিল। কিন্তু পরে বিভিন্ন কারণে বন্ধ হয়।  বর্তমানে বেশিরভাগ বুনন পচাম্পালি গ্রামে হয়, যেখানে পাঁচ হাজারেরও বেশি এই বস্ত্র উৎপাদন তাঁতযন্ত্র আছে।  এটি ইউনেস্কোর বিশ্ব ঐতিহ্যবাহী স্থানের পরীক্ষামূলক তালিকায় *ভারতের কিংবদন্তি শাড়ি বয়ন গুচ্ছ* হিসাবে স্থান করে নিয়েছে।

বুনন
----

বর্তমানে বয়ন শিল্পটি নালগন্ডা জেলার পচাম্পালি, কয়ালগুডাম, চোউতুপল্লা, স্রিরপুরম, ভুবনগিরি, চুইগোট্টালা এবং গলতেপেল্লা ও আরো কিছু নিকটবর্তী গ্রামে বেঁচে আছে।পচাম্পালি ইক্কতের স্বতন্ত্র জটিল নকশা এবং বুননের জালের দুইদিকের সুতাগুলিকে প্রথমে রঙ করা ও পরে বয়ন করাকে একত্রে দ্বিগুন ইক্কত বস্ত্র বলে।বুননটি সুতীর, সিল্ক এবং সিক(সিল্ক ও কটন) - সূক্ষ্ম রেশম এবং তুলার একটি মিশ্রণ। ক্রমশ প্রাকৃতিক উৎস এবং তাহার মিশ্রণ থেকে রঙগুলি নেওয়া হচ্ছে।

ভৌগোলিক ইঙ্গিত বিশেষাধিকার
--------------------------

পচাম্পালি শাড়ি ২০০৫ সালে মেধা স্বত্ব অধিকার সংরক্ষণ অথবা ভৌগোলিক ইঙ্গিত মর্যাদা পেয়েছে। *পচাম্পালি ইক্কত* 
পচাম্পালি হ্যান্ডলুম তাঁতি সমবায় সমিতি লিমিটেড এবং পচাম্পালি হ্যান্ডলুম টাই এণ্ড ডাই সিল্ক শাড়ি প্রস্তুতকারক সমিতির নথিভুক্ত সম্পত্তি।

আধুনিক ব্যবহার
--------------

রাহুল মিশ্রর মত জনপ্রিয় ডিজাইনাররাও পচাম্পালি ইক্কতের জ্যামিতিক নকশার প্রতি আগ্রহ দেখাচ্ছেন।সমস্ত ভারতে অবস্থিত তাজ হোটেলগুলিতে এক্সক্লুসিভ তাজ খাজানা দোকানে এই ধরনের নকশাকার পোশাক বিক্রি হচ্ছে।

তথ্যসূত্র
---------

1. ↑  "Pochampally sarees go places"। Nalgonda, Telangana: The Hindu। ২০০৪-০১-১৭। সংগ্রহের তারিখ ২০১৫-০৪-২১।
2. ↑  "Pochampally silk sarees for AI airhostesses"। *The Hindu Business Line*। Hyderabad, India। ২০০৪-০২-০৯। সংগ্রহের তারিখ ২০১৫-০৪-২১।
3. 1 2 3  *Ikat Textiles of India*
4. ↑  "Facilitation of IPR Protection through Geographical Indications: Pochampally"। Ministry of Textiles, Government of India। ২০১৫-০৪-২৭ তারিখে মূল থেকে আর্কাইভ করা। সংগ্রহের তারিখ ২০১৫-০৪-২১।
5. ↑  "GI Research: Pochampally"। Ministry of Textiles, Government of India। ১২ মে ২০১৩ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০১৬।

বহিঃসংযোগ
---------

* Pochampally Ikat at Geographical Indications Registry.
সিমডেগা জেলা
**সিমডেগা জেলা** পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ১৬ই বৈশাখ ১৪০৮ বঙ্গাব্দ (৩০ এপ্রিল ২০০১ খ্রীষ্টাব্দে) পুর্বতন রাঁচি জেলা জেলা থেকে নির্মিত গুমলা জেলার দক্ষিণাংশ নিয়ে নতুন জেলাটি গঠিত হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের অন্তর্গত৷ জেলাটির জেলাসদর সিমডেগা শহরে অবস্থিত এবং সিমডেগা মহকুমা নিয়ে গঠিত৷

নামকরণ
------

জেলাটির পুরানো নাম ছিলো বীরুগড়, যা ওড়িশা গজপতি সাম্রাজ্যের অংশ ছিলো৷ সিমডেগা অঞ্চলের প্রবাহিত দুটি প্রধান নদী হলো শঙ্খ নদী, ঝাড়খণ্ড ও দেও নদী৷ জনশ্রুতি অনুযায়ী এই দুটি নদী থেকেই সিমডেগা অঞ্চলের নাম এসেছে৷ স্থানীয় সাদরি ভাষার অপভ্রংশের কারণে শাঁখদেও থেকে সিমডেগা নামের উৎপত্তি৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

*জেলাটির উত্তরে ঝাড়খণ্ড রাজ্যের গুমলা জেলা*৷ *জেলাটির উত্তর পূর্বে(ঈশান) ঝাড়খণ্ড রাজ্যের খুঁটি জেলা*৷ *জেলাটির পূর্বে ঝাড়খণ্ড রাজ্যের পশ্চিম সিংভূম জেলা*৷ *জেলাটির দক্ষিণ পূর্বে(অগ্নি) ওড়িশা রাজ্যের সুন্দরগড় জেলা*৷ *জেলাটির দক্ষিণে ওড়িশা রাজ্যের সুন্দরগড় জেলা*৷ *জেলাটির দক্ষিণ পশ্চিমে(নৈঋত) ওড়িশা রাজ্যের সুন্দগড় জেলা*৷ *জেলাটির পশ্চিমে ছত্তীসগঢ় রাজ্যের জশপুর জেলা*৷ *জেলাটির উত্তর পশ্চিমে(বায়ু) ঝাড়খণ্ড রাজ্যের গুমলা জেলা ও ছত্তীসগঢ় রাজ্যের জশপুর জেলা*৷

জেলাটির আয়তন ৩৭৭৪ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৪.৭৩%৷

ভাষা
----

সিমডেগা জেলায় প্রচলিত ভাষাসমূহের পাইচিত্র তালিকা নিম্নরূপ -







২০১১ অনুযায়ী সিমডেগা জেলার ভাষাসমূহ

  নাগপুরি-সাদরি (৫৩.৯১%)  মুন্ডারি (২২.৬৬%)  খারিয়া (১৫.৪৫%)  **হিন্দী** (৪.৩৫%)  কুরুখ/ওরাওঁ (১.৪৪%)  **উর্দু** (১.৩৬%)  অন্যান্য (০.৮৩%)

ধর্ম
----

জনসংখ্যার উপাত্ত
----------------

মোট জনসংখ্যা ৫১৪৩২০(২০০১ জনগণনা) ও ৫৯৯৫৭৮(২০১১ জনগণনা)৷
রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২২তম৷
ঝাড়খণ্ড রাজ্যের ১.৮২% লোক সিমডেগা জেলাতে বাস করেন৷
জেলার জনঘনত্ব ২০০১ সালে ১৩৬ ছিলো এবং ২০১১ সালে তা বৃদ্ধি পেয়ে ১৫৯ হয়েছে 
জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৬.৫৮% , যা ১৯৯১-২০১১ সালের ১৫.২০% বৃদ্ধির হারের থেকে বেশি৷ 
জেলাটিতে লিঙ্গানুপাত ২০১১ অনুযায়ী ৯৯৭(সমগ্র) এবং শিশু(০-৬ বৎ) লিঙ্গানুপাত ৯৬৯৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃতি
-----------------

শিক্ষা
------

জেলাটির স্বাক্ষরতা হার ৫৩.০২%(২০০১) তথা ৬৭.৯৯(২০১১)৷
পুরুষ স্বাক্ষরতার হার ৬৩.৭১%(২০০১) তথা ৭৬.০৮%(২০১১)৷
নারী স্বাক্ষরতার হার ৪২.৪০%(২০০১) তথা ৫৯.৯২% (২০১১)৷ জেলাটিতে শিশুর অনুপাত সমগ্র জনসংখ্যার ১৫.৫২%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2

বহিঃসংযোগ
---------
হের্মান অস্ট্হফ
**হের্মান অস্ট্হফ** (জার্মান: *Hermann Osthoff* হেয়ামান্‌ অস্ট্‌হফ্‌'**) (১৮ই এপ্রিল, ১৮৪৭, বিলমেরিশ, উনা, জার্মানি—৭ই মে, ১৯০৯, হাইডেলবের্গ, জার্মানি) একজন জার্মান ভাষাবিজ্ঞানী।**

জীবন
----

অস্ট্‌হফ জার্মানির বার্লিন, টুবিঙেন ও বন শহরে চিরায়ত ভাষাতত্ত্ব (Classical philology), জার্মান সংস্কৃতি, সংস্কৃত ভাষা ও তুলনামূলক ভাষাবিজ্ঞান অধ্যয়ন করেন। তিনি ১৮৬৯ সালে বন বিশ্ববিদ্যালয় থেকে স্নাতক হন। ১৮৭০ থেকে তিনি কাসেল শহরে শিক্ষকতা করতে থাকেন ও ১৮৭৫ সালে বাসস্থান পরিবর্তন করে লাইপ্‌ৎসিশ শহরে চলে যান। ১৮৭৭ সালে তিনি হাইডেলবের্গ বিশ্ববিদ্যালয়ে তুলনামূলক ভাষাবিজ্ঞান ও সংস্কৃতের অধ্যাপক নিযুক্ত হন। ১৮৭৮ সালে তিনি পূর্ণ অধ্যাপক পদ লাভ করেন। তার গবেষণার মূল বিষয় ছিল ভারতীয় ব্যাকরণ। কার্ল ব্রুগমান ও আউগুস্ট লেসকিনের সাথে তাকেও নব্যব্যাকরণবিদদের মধ্যে অন্যতম ভাষাবিজ্ঞানী হিসেবে গণ্য করা হয়।

অস্ট্‌হফের ওপর লেখা রচনাবলি
---------------------------

* Einhauser, Eveline (Hrsg.) (1992). *Lieber freund ... : die Briefe Hermann Osthoffs an Karl Brugmann, 1875 - 1904.* Trier: WTV.
* Killy, Walther & Rudolf Vierhaus (Hrsg.) (1998). *Deutsche Biographische Enzyklopädie (DBE). Band 7: May - Pleßner.* München, K.G. Saur. S. 519.

তথ্যসূত্র
---------

1. ↑  Osthoff, Hermann In: Neue Deutsche Biographie (NDB). Band 19, Duncker & Humblot, Berlin 1999, আইএসবিএন ৩-৪২৮-০০২০০-৮, S. 627 f.

|  |  |
| --- | --- |
|  | *এই ভাষাবিজ্ঞানী বিষয়ক নিবন্ধটি অসম্পূর্ণ। আপনি চাইলে এটি পরিবর্ধন করে* উইকিপিডিয়াকে সাহায্য করতে পারেন। |
**লক্ষ্মীপুর** বাংলাদেশের দক্ষিণ-পূর্বাঞ্চলের চট্টগ্রাম বিভাগে অবস্থিত একটি জেলা শহর। এটি লক্ষ্মীপুর জেলা ও লক্ষ্মীপুর সদর উপজেলার প্রশাসনিক সদরদপ্তর। শহরটি লক্ষ্মীপুর জেলার প্রধান এবং সবচেয়ে বড় শহর।

নামকরণ
------

লক্ষ্মী শব্দটি থেকে লক্ষ্মীপুরের নামকরণ করা হয়েছে। লক্ষ্মী শব্দের অর্থ হলো ধন-সম্পদ ও সৌভাগ্যের দেবী। আর পুর শব্দটির অর্থ হলো শহর বা নগর। লক্ষ্মীপুর এর অর্থ হলো *সম্পদ সমৃদ্ধ শহর বা সৌভাগ্যের নগরী*। কৈলাশ চন্দ্র সিংহ রচিত ‘রাজমালা বা ত্রিপুরা’র ইতিহাসে ‘লক্ষ্মীপুর’ নামে একটি মৌজা ছিল। অন্যমতে, ‘লক্ষ্মীদাহ পরগনা’ নামক একটি পরগণা থেকে লক্ষ্মীপুর নামকরণ করা হয়েছে। সুরেশ চন্দ্রনাথ মজুমদার ‘রাজপুরুষ যোগীবংশ’ নামক গবেষণামূলক গ্রন্থে লিখেছেন, দালাল বাজারের জমিদার রাজা গৌর কিশোর রায় চৌধুরীর বংশের প্রথম পুরুষের নাম লক্ষ্মী নারায়ণ রায় এবং রাজা গৌর কিশোরের স্ত্রীর নাম লক্ষ্মী প্রিয়া। ঐতিহাসিকদের কেউ কেউ মনে করেন, লক্ষ্মী নারায়ণ রায় বা লক্ষ্মী প্রিয়া'র নামানুসারে লক্ষ্মীপুরের নামকরণ করা হয়েছিল।

ইতিহাস
------

লক্ষীপুরে ১৮৭০ সালে *লক্ষ্মীপুর মুন্সেফী আদালত* প্রতিষ্ঠিত হয়। মুন্সেফ ও উকিল মহল লক্ষ্মীপুরকে শহর হিসেবে গড়ে তোলার প্রচেষ্টা চালান। তাঁরা লক্ষ্মীপুরে একটি ইংলিশ স্কুল যা বর্তমানে লক্ষ্মীপুর মডেল হাই স্কুল, পাবলিক লাইব্রেরি ও টাউন হল ছাড়াও একটি মিলনায়তন ও বার লাইব্রেরি গড়ে তোলেন। লক্ষ্মীপুর নামটির সর্বপ্রথম প্রশাসনিক ব্যবহার দেখা যায় যখন ১৮৬০ সালে লক্ষ্মীপুর থানা প্রতিষ্ঠিত হয়। এরপর ১৯৭৬ সালের ১লা সেপ্টেম্বর লক্ষ্মীপুর পৌরসভা গঠিত হলে লক্ষ্মীপুর পৌরশহরে পরিণত হয়। ১৯৭৯ সালের ১৯ জুলাই লক্ষ্মীপুর মহকুমা গঠিত হলে শহরটি মহকুমা শহর এবং একই এলাকা নিয়ে ১৯৮৪ সালের ২৮ শে ফেব্রুয়ারি লক্ষ্মীপুর জেলা গঠিত হলে শহরটি জেলা শহরের মর্যাদা লাভ করে।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°৫৬′৪১″ উত্তর ৯০°৫০′১৩″ পূর্ব﻿ / ﻿২২.৯৪৪৭৭৯° উত্তর ৯০.৮৩৬৮২২° পূর্ব﻿ / 22.944779; 90.836822। সমুদ্র সমতল থেকে শহরটির গড় উচ্চতা ১৭ মিটার।

**দর্শনীয় স্থান সমূহ:-**

1. খোয়া সাগর দিঘী
2. জমিদার বাড়ি

প্রশাসন
-------

লক্ষীপুর শহরে নাগরিক সুযোগ-সুবিধা বিধানের লক্ষ্যে লক্ষ্মীপুর পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ১৫টি ওয়ার্ড এবং ৪০টি মহল্লায় বিভক্ত । ২৮.৫০ বর্গ কি.মি. আয়তনের লক্ষ্মীপুর শহরটি লক্ষ্মীপুর পৌরসভা দ্বারা পরিচালিত হয়।

তথ্যসূত্র
---------

1. ↑  "লক্ষ্মীপুর পৌরসভার মেয়র"। লক্ষ্মীপুর পৌরসভা। ২০২২-০৮-২৯ তারিখে মূল থেকে আর্কাইভ করা। সংগ্রহের তারিখ ২০২২-০৮-২৯।
2. ↑  "'লক্ষ্মী' থেকে লক্ষ্মীপুর, যার আরেক নাম সয়াল্যান্ড"। দৈনিক অধিকার। সংগ্রহের তারিখ ২০১৯-১১-৩০।
3. ↑  "লক্ষ্মীপুর শহরের পত্তন ও প্রশাসনিক পটভূমি"। বাংলাদেশ জাতীয় তথ্য বাতায়ন। ১২ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১১-৩০।
4. ↑  "রহস্যে ঘেরা খোয়া সাগর দীঘি"। *Bangla Tribune*। ২০২২-০৮-১২ তারিখে মূল থেকে আর্কাইভ করা। সংগ্রহের তারিখ ২০২২-০৮-১২।
5. ↑  "এক নজরে পৌরসভা"। ২২ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-১১-২৯।
**লক্ষ্মী বাওড় জলাবন** বা **লক্ষ্মী বাওড় সোয়াম্প ফরেস্ট** বাংলাদেশের সর্ববৃহত মিঠাপানির জলাবন এবং পাখির অভয়ারণ্য, যা হবিগঞ্জের বানিয়াচং এ অবস্থিত। দৈর্ঘ্য ও প্রস্থে প্রায় সমান এই বনের আয়তন সাড়ে ৩ কিলোমিটার এবং আকার ও আয়তনের ব্যাপ্তিতে এটি রাতারগুল জলাবন অপেক্ষাও অনেক বড়।

অবস্থান
-------

সিলেট বিভাগের হবিগঞ্জ জেলার বানিয়াচং উপজেলার বানিয়াচং উত্তর পূর্ব ইউনিয়ন এর খড়তি নদীর দক্ষিণ দিকে বিরাট হাওরের মধ্যে অবস্থিত এই জলাবন। এই বনের দক্ষিণ দিকে লোহাচুড়া, উত্তরে খড়তি আর পশ্চিমে নলাই নদী আর পূর্বপাশে রয়েছে গঙ্গাজলের হাওরের অবস্থান। হবিগঞ্জ থেকে ১২ মাইল দূরবর্তী বানিয়াচং উপজেলা সদরের আদর্শ বাজার নৌকাঘাট থেকে ৫ কিলোমিটার উত্তরে হাওরের মাঝে এ জলাবন।আর সড়কপথে বানিয়াচং বড় বাজার থেকে লক্ষীবাওর জলাবন ৮ কিলোমিটার উত্তরে অবস্থিত।

নামকরণ
------

খড়তি নদীর দক্ষিণ দিকে বিরাট হাওরের মধ্যে অবস্থিত এই জলাবন এলাকাবাসীর নিকট খড়তির জঙ্গল নামে পরিচিত।

উদ্ভিদবৈচিত্র্য
---------------

এই বনটিকে প্রথম-দর্শনে মনে হবে হিজল আর করচের বাগান। এই মিঠাপানির জলাবনটিতে দৃশ্যমান উদ্ভিদের মধ্যে হিজল-কড়চ ছাড়াও রয়েছে বরুণ, কাকুরা, বউল্লা, খাগড়া, চাইল্লা, নল ইত্যাদি অসংখ্য গাছ ও গুল্ম-লতা।

প্রাণিবৈচিত্র্য
---------------

জলমগ্ন এই বনে সাঁপের আবাস বেশি; এদের মধ্যে রয়েছে কেউটে, লাড্ডুকা, দারাইশ সহ বিভিন্ন বিষধর সাপ। এছাড়াও আছে জোঁক; শুকনো মৌসুমে বেজি আর গুই সাপও দেখা যায়। রয়েছে মেছোবাঘ, শিয়াল প্রভৃতি প্রাণী। হরেক রকমের বিরল প্রজাতির পাখির বসবাস এই জলাশয়ে। এই জলাঞ্চলে বাংলাদেশের জাতীয় পাখি দোয়েল, সাদা বক, ঘুঘু, বালি হাঁস, পানকৌড়ি ও শালিকসহ বিভিন্ন প্রজাতির দেশীয় পাখির পাশাপাশি শীতকালে প্রচুর পরিযায়ী পাখিও আসে। এটি দেশী ও অতিথি পাখির অভয়ারন্য হিসাবে সংরক্ষিত এলাকা। এছাড়াও এখানকার খাল-বিল ও হাওড়-বাওড়ে পাওয়া যায় প্রচুর মিঠাপানির মাছ।

পর্যটন আকর্ষণ
-------------

জলে ডুবে থাকা এই বনটি দেখতে বিভিন্ন সময়, বিশেষতঃ বর্ষা মৌসুমে এখানে ভিড় করেন পর্যটকগণ; বনের ভিতর ডিঙি নৌকায় চড়ে ঘুরতে ঘুরতে দেখা যায় অপরূপ প্রকৃতি।

আরও দেখুন
---------

* রাতারগুল জলাবন।

তথ্যসূত্র
---------

1. 1 2 3 4 5 6 7 8 9  "লক্ষ্মী বাওর জলাবন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৫ মে ২০১৯। ১২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৯।
2. 1 2 3  "জেলা ব্র্যান্ডিং : বানিয়াচং'এর লক্ষ্মী বাওর জলাবন"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১১ জুলাই ২০১৯। ১২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৯।
3. 1 2  "ঈদে ঘুরে আসুন বিশ্বের বৃহত্তম গ্রাম বানিয়াচং"। *সিলেটভিউ টুয়েন্টিফোর ডটকম*। ৫ জুন ২০১৯। ১২ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৯।
4. ↑  "বানিয়াচংয়ের জলাবন : পর্যটকদের নতুন আকর্ষণ"। *দৈনিক কালেরকন্ঠ*। ২৩ জুন ২০১৮। সংগ্রহের তারিখ ১২ জুলাই ২০১৯।

বহি:সংযোগ
---------

* লক্ষ্মী বাওড় জলাবন  ওয়েব্যাক মেশিনে আর্কাইভকৃত ১২ জুলাই ২০১৯ তারিখে - বাংলাদেশ জাতীয় তথ্য বাতায়নে।
**হেরোনিমো বাদারাক্কো** (স্পেনীয়: Gerónimo Badaracco, স্পেনীয় উচ্চারণ: [xeɾˈonimo bˌaðaɾˈakko]) হলেন একজন আর্জেন্টিনীয় সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় সান ইসিদ্রো এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেছেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছেন।

বাদারাক্কো ১৯১২ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৮ সাল পর্যন্ত তিনি সর্বমোট ১৭ ম্যাচে অংশগ্রহণ করেছেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছেন, যেখানে তিনি রানার-আপ হয়েছেন।

আন্তর্জাতিক ফুটবল
-----------------

বাদারাক্কো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯১২ | ১ | ০ |
| ১৯১৩ | ৪ | ০ |
| ১৯১৪ | ১ | ০ |
| ১৯১৫ | ৪ | ০ |
| ১৯১৬ | ৪ | ০ |
| ১৯১৮ | ৩ | ০ |
| সর্বমোট | ১৭ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------

* ট্রান্সফারমার্কেটে হেরোনিমো বাদারাক্কো (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে হেরোনিমো বাদারাক্কো (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে হেরোনিমো বাদারাক্কো (ইংরেজি) উইকিউপাত্তে এটি সম্পাদনা করুন
**দশশালা বন্দোবস্ত(*১৭৯০) :*** পিট-এর ভারত আইন ১৭৮৪-এর একটি দফায় কলকাতা সরকারকে অনতিবিলম্বে রাজস্ব নিয়ে পরীক্ষা-নিরীক্ষা বন্ধ করা এবং সরকার ও জমিদার উভয় তরফের জন্য সুবিধাজনক শর্তের আওতায় জমিদারদের সাথে রাজস্ব প্রশ্নে চিরস্থায়ী বন্দোবস্ত সম্পাদনের নির্দেশ দেওয়া হয়। চিরস্থায়ী বন্দোবস্ত সম্পাদনের জন্য স্পষ্ট নির্দেশ দিয়ে ১৭৮৬ সনে ব্রিটিশ ভূস্বামী শ্রেণীর অন্যতম সদস্য লর্ড কর্নওয়ালিসকে গভর্নর জেনারেল করে পাঠানো হয়। একটি চিরস্থায়ী ব্যবস্থা প্রতিষ্ঠার জন্য তিনি তার রাজস্ব উপদেষ্টা জন শোরের (রাজস্ব বোর্ডের সভাপতি ও কাউন্সিল সদস্য) প্রবল বিরোধিতার সম্মুখীন হন। উল্লেখ্য, জন শোর ছিলেন বাংলার রাজস্ব বিষয়ে সেরা বিশারদ। শোরের বিশ্বাস ছিল যে, অনতিবিলম্বে চিরস্থায়ী বন্দোবস্ত সম্পাদন করার মতো যথেষ্ট তথ্য তাদের হাতে নেই। অবশ্য নীতিগতভাবে তিনি চিরস্থায়ী বন্দোবস্ত ধারণার বিরোধী ছিলেন না। তার কেবল আপত্তি ছিল চিরস্থায়ী বন্দোবস্ত ব্যবস্থা প্রবর্তনের সময় নিয়ে। তার যুক্তি ছিল এই যে, একেকটি স্বতন্ত্র তালুকের প্রকৃত সম্পদ এবং জমিতে রায়তসহ যাদের স্বার্থ জড়িত রয়েছে তাদের প্রকৃত অধিকার ও দায়দায়িত্বের বিষয় বিবেচনায় না নিয়ে চিরস্থায়ী বন্দোবস্ত সম্পাদন করা হলে তাতে এ চুক্তির সকল পক্ষেরই স্থায়ী ক্ষতি হতে পারে। শোর তাই চিরস্থায়ী বন্দোবস্ত বলবৎ করা আরও দুই বা তিন বছর স্থগিত রাখার অনুকূলে ছিলেন, যাতে করে ইত্যবসরে জমির সম্পদ ও জমিতে অধিকার সম্পর্কে পর্যাপ্ত তথ্য সংগ্রহ করা সম্ভব হয়।

চিরস্থায়ী বন্দোবস্ত ব্যাপারে এহেন প্রশ্নে কর্নওয়ালিস ও শোরের মধ্যে প্রবল মতপার্থক্য দেখা দেয়। কর্নওয়ালিস যুক্তি দেন যে, গত বিশ বছরে সংগৃহীত তথ্যই চিরস্থায়ী বন্দোবস্ত সম্পাদনের জন্য যথেষ্ট। তার আরও যুক্তি ছিল, কোন এক বা একাধিক তরফের বেলায় কোন গলদ-ত্রুটি ধরা পড়লে সেগুলি চিরস্থায়ী বন্দোবস্তের সু-প্রভাবে অচিরেই দূর হয়ে যাবে। কর্নওয়ালিস বিশ্বাস করতেন, চিরস্থায়ী বন্দোবস্ত ব্যবস্থা জমিদারদের নিজেদেরকে উন্নয়নকামী জমিদার ও কৃষি পুঁজিবাদী করে তোলার ব্যাপারে যথেষ্ট প্রেরণা যোগাবে।

কর্নওয়ালিস ও শোর তাদের নিজ নিজ অভিমত ও এতদসংক্রান্ত অন্যান্য দলিলপত্র কোম্পানির পরিচালক সভার কাছে চূড়ান্ত সিদ্ধান্তের জন্য পাঠাতে সম্মত হন। তারা আরও একমত হন যে, ইত্যবসরে সরকারের উচিত হবে ১৭৯০ থেকে ১০ বছর মেয়াদের জন্য জমি বন্দোবস্ত দেওয়া যার সাথে এই মর্মেও বিজ্ঞপ্তি থাকবে যে, যদি পরিচালক সভা চিরস্থায়ী বন্দোবস্তের অনুকূলে মত প্রকাশ করেন তাহলে এই দশসালা বন্দোবস্তই অবিলম্বে চিরস্থায়ী বলে ঘোষিত হবে।

তথ্যসূত্র
---------
**গ্র্যান্ড থেফট অটো: ভাইস সিটি** (ইংরেজি: Grand Theft Auto: Vice City) ২০০২ সালে প্রকাশিত একশন-এডভেঞ্চার গেম, যার নির্মাতা প্রতিষ্ঠান রকস্টার নর্থ এবং প্রকাশক রকস্টার গেমস। এটি *গ্র্যান্ড থেফট অটো* (সিরিজ)-এর ৬ষ্ঠ গেম। মায়ামির উপর ভিত্তি করে কল্পিত ভাইস সিটির মধ্যে সেট করা হয়েছে, খেলাটি জেল থেকে মুক্তি পাওয়ার পরে টমি ভার্সিটি অনুসরণ করে। আক্রমণাত্মক মাদক ব্যবসায় জড়িত হওয়ার পরে, তিনি অপরাধী সাম্রাজ্য গড়ার সময় এবং শহরের অন্যান্য অপরাধী সংস্থার কাছ থেকে ক্ষমতা দখল করার সময় দায়ীদের খুঁজে বের করেন।
গেমটি তৃতীয় ব্যক্তির দৃষ্টিকোণ থেকে খেলা হয় এবং এর জগতে পায়ে বা গাড়িতে চলাচল করা হয়। ওপেন ওয়ার্ল্ড ডিজাইনটি প্লেয়ারকে মূলত দুটি প্রধান দ্বীপ নিয়ে ভাইস সিটিতে অবাধ বিচরণ করতে দেয়। গেমের প্লটটি একাধিক বাস্তব-বিশ্বের লোক এবং মিয়ামির ইভেন্ট যেমন কিউবান, হাইতিয়ান এবং বাইকার গ্যাং, ১৯৮০-এর দশকের ক্র্যাক মহামারী, মিয়ামির মাফিয়োসো ড্রাগস এবং গ্ল্যাম ধাতুর আধিপত্যের উপর ভিত্তি করে তৈরি। গেমটি স্কয়ারফেস এবং মিয়ামি ভাইস শহর যুগের চলচ্চিত্র এবং টেলিভিশন দ্বারা প্রভাবিত হয়েছিল। অনুপ্রেরণা এবং সময়কাল ফিট করার জন্য বেশিরভাগ উন্নয়ন কাজ গেম ওয়ার্ল্ড তৈরি করে; উন্নয়ন দল বিশ্ব তৈরির সময় মিয়ামিতে ব্যাপক ক্ষেত্র গবেষণা করেছিল। গ্র্যান্ড থেফট অটো: ভাইস সিটি ২০০২ সালের অক্টোবর মাসে প্লেস্টেশন 2 এর জন্য, মাইক্রোসফট উইন্ডোজ এর জন্য মে ২০০৩ এবং এক্সবক্সের জন্য ২০০৩ সালের অক্টোবরে প্রকাশ হয়েছিল।

প্রকাশের পরে, গেমটি বিশেষত এর সংগীত, গেমপ্লে এবং ওপেন ওয়ার্ল্ড ডিজাইনের নির্দেশনায় প্রশংসিত সমালোচনা সহ প্রশংসিত হয়েছিল। তবে, সহিংসতা এবং জাতিগত গোষ্ঠীগুলির চিত্রিত করার জন্য সমালোচনা সমেত গেমটি বিতর্ক সৃষ্টি করেছিল। গেমটি হিংসাত্মক এবং স্পষ্ট হিসাবে চিহ্নিত হওয়ার সময় মামলা ও বিক্ষোভের সূত্রপাত করেছিল। ভাইস সিটি ২০০২-এর সর্বাধিক বিক্রিত ভিডিও গেম হয়ে উঠেছে এবং ১৭.৫ মিলিয়নেরও বেশি অনুলিপি বিক্রি করেছে। ভিডিও গেমগুলির ষষ্ঠ প্রজন্মের সবচেয়ে উল্লেখযোগ্য শিরোনামগুলির একটি হিসাবে বিবেচিত এবং এটি এখন পর্যন্ত তৈরি সেরা ভিডিও গেমগুলির মধ্যে এটি বেশ কয়েকটি গেমিং প্রকাশনা থেকে গেম অফ দ্য ইয়ার পুরস্কার সহ অসংখ্য বছরের শেষ প্রশংসা অর্জন করে। প্রকাশের পরে, গেমটি অনেক গেমিং প্ল্যাটফর্মগুলিতে অসংখ্য পোর্ট পেয়েছে। গেমের দশম বার্ষিকীতে ২০১২ সালে মোবাইল প্ল্যাটফর্মগুলির জন্য একটি বর্ধিত সংস্করণ প্রকাশ করা হয়েছিল। এর উত্তরাধিকারী, গ্র্যান্ড থেফ্ট অটো: সান আন্দ্রেয়াস ২০০৪ সালে মুক্তি পেয়েছিল এবং ভাইস সিটি স্টোরিজ নামে একটি প্রিকোয়েল ২০০৬ সালে প্রকাশিত হয়েছিল।

তথ্যসূত্র
---------

1. ↑  "E3 2002: Grand Theft Auto: Vice City announced"। *GameSpot* (ইংরেজি ভাষায়)। সংগ্রহের তারিখ ২০২২-০৮-৩০।
**গ্রেনেড** এক প্রকারের নিক্ষেপণযোগ্য বোমা। হ্যান্ড গ্রেনেড বা হস্তনিক্ষেপিত গ্রেনেড হলো এমন ধরনের গ্রেনেড যা সৈন্যরা নিক্ষেপ করে থাকে। এছাড়া গ্রেনেড লঞ্চার নামক অস্ত্র দিয়ে উচ্চ গতিতে গ্রেনেড নিক্ষেপ করা যায়।

নকশা
----

এম২১ এইচইএটি রাইফেল গ্রেনেডের স্কিমেটিক নকশা
অধিকাংশ গ্রেনেডই বিসফোরণের পরে চারিদিকে ছররা বা ধাতুর টুকরো বা শার্পনেল অতি দ্রুত গতিতে ছড়িয়ে পড়ে। কোনো কোনো গ্রেনেড, যেমন স্মোক গ্রেনেড ছররা নিক্ষেপের বদলে ধোঁয়া ছড়ায়। গ্রেনেডের ভিতরে বিস্ফোরক রাসায়নিক পদার্থ থাকে এবং ফিউজের জন্য ছোট একটি ছিদ্র থাকে। আধুনিক গ্রেনেডের ভিতরের একটি যন্ত্রাংশ দিয়ে গ্রেনেডের ফিউজ জ্বালানো হয়।

গ্রেনেডের বৈশিষ্ট হলো:

গ্রেনেডের মধ্যে
* মারণক্ষমতা সুনির্দিষ্ট কিন্তু ক্ষুদ্র এলাকায় সীমাবদ্ধ থাকে। (৫ মিটার ব্যাসার্ধের এলাকা)
* আহত করার দূরত্ব বেশ বড়, প্রায় ১৫ মিটার দূরত্বের মধ্যে থাকা ব্যক্তিদের আহত করতে পারে।
* ফিউজ খুলে নিক্ষেপের পরে বিস্ফোরিত হওয়ার আগে পর্যন্ত কিছুটা সময় হাতে পাওয়া যায়, ফলে নিক্ষেপকারী নিরাপদে থাকেন।

হস্তনিক্ষেপিত গ্রেনেডের অংশগুলো হলো

* মূল অংশ, যার ভিতরটা ফাঁপা
* বিস্ফোরক পদার্থ, যা মূল অংশের ভিতরে ভরা থাকে
* ফিউজ, যা বিসফোরণের সূত্রপাত করে
***দৈনিক ভাস্কর*** একটি হিন্দি ভাষার ভারতের বৃহত্তম প্রচারিত দৈনিক সংবাদপত্র। এটি দৈনিক ভাস্কর গ্রুপের মালিকানাধীন।. ১৯৫৮ সালে ভোপালে শুরু হয়েছিল, এটি দৈনিক ভাস্করের ইন্দোর সংস্করণ প্রবর্তনের সাথে সাথে ১৯৮৩ সালে প্রসারিত হয়েছিল।

ইতিহাস
------

হিন্দি ভাষার একটি দৈনিক পত্রিকার প্রয়োজনীয়তা পূরণের জন্য 1948 সালে দৈনিক ভাস্কার চালু হয়েছিল। এটি ভোপালে *সুবাহ সাভেরে* এবং গোয়ালিয়রে *গুড মর্নিং ইন্ডিয়া* নামে শুরু হয়। ১৯৫৭ সালে, কাগজটির নামকরণ করা হয় *ভাস্কর সমাচার*।

১৯৫৮ সালে, এর নামকরণ করা হয় দৈনিক ভাস্কার। ভাস্কর শব্দের অর্থ "উদিত সূর্য্য"।

সম্প্রসারণ
----------

১৯৯৫ সালের মধ্যে দৈনিক ভাস্কর মধ্য প্রদেশের এক নম্বর সংবাদপত্র হিসাবে আত্মপ্রকাশ করে এবং পাঠকদলের সমীক্ষায় ভারতের দ্রুততম বর্ধমান দৈনিক হিসাবে ঘোষণা করা হয়। সংবাদপত্রটি মধ্য প্রদেশের বাইরে প্রসারিত করার সিদ্ধান্ত নিয়েছে এবং রাজস্থানের রাজধানী জয়পুরকে সর্বোচ্চ সম্ভাবনার বাজার হিসাবে চিহ্নিত করেছে।

১৯৯৬ সালে দৈনিক ভাস্করের লক্ষ্য ছিল জয়পুরে দ্বিতীয় স্থানের পত্রিকা হিসাবে প্রবেশ করা। এই লক্ষ্য অর্জনের জন্য, ৭০০ সমীক্ষণকারীদের একটি অভ্যন্তরীণ দল জয়পুরের ২,০০,০০০ সম্ভাব্য সংবাদপত্রের পরিবারের সমীক্ষা করে। সমীক্ষার প্রতিক্রিয়াগুলির ভিত্তিতে, তারা সংবাদপত্রের একটি প্রোটোটাইপ দেখানোর জন্য সমীক্ষা করা পরিবারের প্রত্যেকের কাছে ফিরে গিয়েছিল এবং তাদের অগ্রিম সাবস্ক্রিপশনের বিকল্প দিয়েছিল। গ্রাহকদের ১.৫০ টাকার সাবস্ক্রিপশন মূল্য দেওয়া হয়েছিল (নিউজস্ট্যান্ডের দাম ₹ ২ এর তুলনায় ছাড়), অসন্তুষ্টি হলে ফেরত। ১৯ ডিসেম্বর ১৯৯৬ সালে যখন দৈনিক ভাস্কর জয়পুরে যাত্রা শুরু করে ১৭২৩৪৭ অনুলিপি বিক্রি করে প্রথম স্থানের সংবাদপত্র হয়। দৈনিক ভাস্কর সফলভাবে যোধপুর, বিকনার, কোটা, উদয়পুর, এবং আজমির সিকার সহ রাজস্থানের অন্যান্য শহরগুলিতে সফলভাবে একটি অনুরূপ মডেল গ্রহণ করেছিলেন এবং ১৯৯৯ সালের মধ্যে পুরো রাজ্যের এক নম্বর নগর পত্রিকা হয়।

২০০০ সালে চন্ডিগড়ে প্রাকাশ পায়।

২০০০ সালের জুনে, দৈনিক ভাস্কর ২৭১০০০ কপির সংএ হরিয়ানায় প্রবেশ করে।

২০০৬ সালে, দৈনিক ভাস্কর পাঞ্জাবে অমৃতসর এবং জলন্ধর সংস্করণ দিয়ে শুরু করে। পরে, এটি লুধিয়ানা এবং ভাটিণ্ডায় উপস্থিতি বৃদ্ধি করে।

২০১০ সালে, দৈনিক ভাস্কর রাঁচি সংস্করণ চালু করে ঝাড়খণ্ডের বাজারে প্রবেশ করে, এরপরে জামশেদপুর এবং ধানবাদ সংস্করণ।

২০১৪ সালের জানুয়ারিতে, দৈনিক ভাস্কর পাটনায় একটি সফল প্রবর্তন নিয়ে বিহারে প্রবেশ করে, পরে ২০১৫ সালে মুজাফফরপুর, ভাগলপুর এবং গয়া সংস্করণ চালু হয়েছিল।

২০১৪ সালের এপ্রিলে, দৈনিক ভাস্কর গ্রুপ উত্তর প্রদেশে অনলাইন হিন্দি সংস্করণ চালু করে।

### দৈনিক ভাস্কর হিন্দি নিউজ অ্যাপস

জুন ২০১৭ সালে, দৈনিক ভাস্কর তার হিন্দি নিউজ অ্যাপ্লিকেশন চালু করেছিল

সংস্করণ
-------

দৈনিক ভাস্করের মধ্য প্রদেশে পাঁচটি সংস্করণ, উত্তর প্রদেশের একটি সংস্করণ, ছত্তিশগড়ের চারটি সংস্করণ, রাজস্থানে ১২ সংস্করণ, হরিয়ানায় তিনটি সংস্করণ, পাঞ্জাবের চারটি সংস্করণ, বিহারের চারটি সংস্করণ, ঝাড়খণ্ডের তিনটি সংস্করণ রয়েছে এবং চন্ডীগড়, হিমাচল প্রদেশ, উত্তরাখণ্ড, জম্মু ও কাশ্মীরের প্রতিটিতে একটি করে সংস্করণ রয়েছে।

তথ্যসূত্র
---------

1. ↑  "Highest Circulated Daily Newspapers (language wise)" (পিডিএফ)। Audit Bureau of Circulations। সংগ্রহের তারিখ ৫ জানুয়ারি ২০১৯।
2. ↑  Audit Bureau of Circulations
3. 1 2 3  Porus Munshi (২০০৯)। "Dainik Bhaskar: No. 1 From Day One"। *Making Breakthrough Innovations Happen*। Collins Business। পৃষ্ঠা 16–33। আইএসবিএন 978-81-7223-774-5।
**দশরথ চন্দ** (নেপালি: दशरथ चन्द, **উচ্চারণ:দশরথ চন্দ্**, জন্ম: ১৯০৩-মৃত্যু: ২৫ জানুয়ারি, ১৯৪১) বৈতড়ি জেলার বাস্কটে জন্মগ্রহণকারী বিশিষ্ট নেপালী রাজনীতিবিদ। নেপালের গণতান্ত্রিক আন্দোলনের অন্যতম শহীদ ব্যক্তিত্ব। রাণা শাসন আমলে রাজনৈতিক আন্দোলনের সূচনাকারী হিসেবে পরিচিতি পেয়ে আসছেন।

প্রারম্ভিক জীবন
---------------

শের বাহাদুর চন্দের সন্তান দশরথ উত্তরখণ্ডের আলমোদা, নৈনিতাল প্রভৃতি জায়গায় পড়াশোনা শেখেন। এরপর বানারসে উচ্চমাধ্যমিক শিক্ষা সম্পন্ন করেন। বানারসে কাশী নগরী প্রচারিনী সভায় কাজ করেন দশরথ চন্দ।

রাজনৈতিক জীবন
-------------

ব্রিটিশ শাসন থেকে মুক্ত থাকার লক্ষ্যে আন্দোলনে অংশগ্রহণকারী ভারতীয়দের সাথে তিনিও প্রভাবান্বিত হন এবং এ আন্দোলনে যুক্ত হন। পাশাপাশি দারিদ্র, অশিক্ষিত, নিপীড়িত, দুর্দশাগ্রস্ত সাধারণ নেপালীদের কথা মনে রেখেছেন। তারা শাসকশ্রেণীর অনিয়ন্ত্রিত জীবনপ্রণালী ও বিলাশবহুল জীবনে সংক্ষুদ্ধ ছিল। দশরথ শাসকশ্রেণীর বিপক্ষে অবস্থান না নিয়ে রানা শাসন ধ্বংসের জন্য দৃঢ়চিত্তে অগ্রসর হতে থাকেন। ভারতের পাটনা থেকে রানাশাসনের বিপক্ষে সুভাষসিংহ ছদ্মনামে নিবন্ধ লিখতে শুরু করেন।

দশরথ চন্দ টঙ্ক প্রসাদ আচার্য় এবং ধর্ম ভক্ত মাথেমা’র সাথে স্বাক্ষাৎ করেন। ঐ সময়ে তারা নেপালের রাজনৈতিক আন্দোলনের সূচনা করেন। দশরথ চন্দের সক্রিয় অংশগ্রহণে ও টঙ্ক প্রসাদ আচার্য়র সভাপতিত্বে নেপাল প্রজা পরিষদ নামে একটি রাজনৈতিক দল প্রতিষ্ঠা করেন। রাণা শাসন অবসানে ও অত্যাচারের বিপক্ষে দলটি সক্রিয় হয়ে উঠে এবং ক্ষুদ্র পুস্তক বিতরণ করতে থাকে। প্রায় চার মাস সরকার কর্তৃপক্ষের কাছে দলটি অজ্ঞাত ছিল। অবশেষে পাঁচ হাজার রুপি পুরস্কার ঘোষণা করলে প্রজা পরিষদের সদস্য রামজি জোসি গুপ্তকথা কর্তৃপক্ষের কাছে প্রকাশ করেন। ফলে নেতাদের গ্রেফতার করা শুরু হয়। গঞ্জলাল শ্রেষ্ঠ এবং দশরথ চন্দও গ্রেফতার হন। কারাগারে উভয়কে অনেক অত্যাচার, উৎপীড়ন সহ্য করতে হয়। তাদেরকে ক্ষমাভিক্ষা চাওয়ারও সুযোগ দেয়া হলেও তারা তা করেননি। অবশেষে ২৫ জানুয়ারি, ১৯৪১ তারিখে শোভা ভগবতী এলাকায় উভয়কে গুলি করে হত্যা করা হয়।

তথ্যসূত্র
---------

1. ↑  Yadav, Pitambar Lal (2053 B.S.). Nepal ko Rajnaitik Itihas. Benaras: Modern Deepak Press. p. 265.
2. ↑  Yadav, Pitambar Lal (2053 B.S.). Nepal ko Rajnaitik Itihas. Benaras: Modern Deepak Press. p. 266.

আরও দেখুন
---------

* নেপাল
* দশরথ রঙ্গশালা স্টেডিয়াম
* নেপাল জাতীয় ফুটবল দল
নোকিয়া বেল ফিচার প্যাক ২ এর হোম স্ক্রিন (সিমবিয়ানের শেষ সংস্করণ)
**সিমবিয়ান সি প্লাস প্লাস** (Symbian C++)একটি বিশেষ রকমের প্রোগ্রামিং পরিভাষা । এটি সিমবিয়ান অপারেটিং সিস্টেম (Symbian OS) দ্বারা চালিত মোবাইল ফোনসমুহে সফট্ওয়্যার তৈরি করতে ব্যবহার করা হয়ে থাকে। এটি মূলত সি++ (C++) এর একটি সামান্য পরিবর্তিত রূপ । মোবাইল ফোনসমূহের স্বল্প স্মৃতি ও কার্যক্ষমতায় কাজ করার উপযোগী করে গড়ে তোলা হয়েছে।

ইতিহাস
------

সিমবিয়ান সি++ এর বিবর্তনের ইতিহাস সিমবিয়ান অপারেটিং সিস্টেম এর বিবর্তনের সাথে যুক্ত । ১৯৮০ সালে সায়ন (Psion) নামে একটি কোম্পানি প্রতিষ্ঠিত হয় যারা PDA যন্ত্র তৈরি করে থাকে । প্রতিষ্ঠিত হবার কয়েক বছরের মধ্যেই তারা ব্যাপক সফলতা লাভ করে । তাদের PDA যন্ত্রগুলির সহজভাবে ব্যবহার যোগ্য KeyBoard, ছোট আকৃতি, এবং কম শক্তিতে বেশি সময় ধরে চলার উপযোগী ছিল । ১৯৯৭ সালে সায়ন তাদের চতুর্থ প্রজন্মের Operating System সহ Series 5 PDA বাজারে ছাড়ে । এর আগের প্রজন্মের যন্ত্রগুলিতে SIBO [Sixteen Bit Organizers] ব্যবহার করা হয়েছিল । ১৯৮০ সাল থেকে ১৯৯০ সালের মধ্যে যন্ত্রের আকৃতি ছোট হতে থাকে এবং একই সাথে যন্ত্রগুলি ব্যপক জনপ্রিয়তা পেয়ে যায় । একারণে ৯০ এর দশকের মাঝামাঝি সময় থেকে মোবাইল যন্ত্রের প্রস্তুতকারীরা একটি উপযুক্ত Operating System এর খোঁজ করতে থাকে যেটিকে সহজভাবে মোবাইল ফোনসমূহে ব্যবহার করা যাবে । এই লক্ষে ১৯৯৮ সালের জুন মাসে সিমবিয়ান প্রতিষ্ঠিত হয় । এটি প্রতিষ্ঠিত হয় সায়ন এর Software Division এর সাহায্যে । এটি নকিয়া,এরিকসন,মটোরোলা,প্যানাসনিক এবং সায়ন এর যুগ্ম সম্পত্তি ছিল । এর সদর দপ্তর এবং প্রধান কার্যালয় ছিল লন্ডন এ । সিমবিয়ান কে মূলত মোবাইল ফোনসমূহে ব্যবহার করার সিদ্ধান্ত নেয়া হয়, হাতে পরিবহনযোগ্য কম্পিউটার সমূহে নয় । এজন্য এর একটি নতুন নামকরণ করা হয় ইপোক (EPOC)। প্রতিষ্ঠিত হবার এক বছরের মধ্যে সিমবিয়ান কোম্পানি EPOC Release 5 বাজারে ছাড়ে ।
**বড়ো রোমান লিপি আন্দোলন** হচ্ছে বড়ো জাতিগোষ্ঠী কর্তৃক বড়ো ভাষাকে রোমান লিপিতে লিখার স্বীকৃতির দাবিতে একটি আন্দোলন। এই আন্দোলনটি ১৯৭৪ সালে সংঘটিত হয় যেখানে ১৫ জন প্ৰাণ হারায়। যদিও আন্দোলনটি সফলতার মুখ দেখেনি যেহেতু সরকার দেবনাগরী লিপিতেই বড়ো লিপির মৰ্যাদা দেয়।

আন্দোলন
-------

১৯৭০ সালে পশ্চিমবঙ্গের মহাকালগুরিতে অনুষ্ঠিত হওয়া বড়ো সাহিত্য সভার ১১তম বাৰ্ষিক অধিবেশনে রোমান লিপি গ্ৰহণ করার প্ৰস্তাব তুলা হয় এবং সরকারকে এই বিষয়ে দাবী জানানো হয় যদিও সরকার সেই দাবী অগ্ৰাহ্য করে। ১৯৭৪ সালের ১৫ মাৰ্চ থেকে শোণিতপুরের খেলমাটিতে অনুষ্ঠিত হওয়া ১৫তম বড়ো সাহিত্য সভার আন্দোলনে রোমান লিপির প্ৰবৰ্তনের জন্য আন্দোলন করার সিদ্ধান্ত নেয়া হয়। এই আন্দোলনটি পরবর্তীতে হিংসাত্মক রূপ নেয় এবং ঐবছরের ২৮ সেপ্টেম্বর, ১৫ জন বড়ো জনগোষ্ঠীর লোক রাজ্যের বিভিন্ন জায়গায় প্ৰাণ হারান।

শহীদ দিবস
---------

২৮ সেপ্টেম্বর দিনটিকে বড়ো সাহিত্য সভা কর্তৃক শহীদ দিবস হিসেবে পালন করে আসা হচ্ছে।

তথ্যসূত্র
---------

1. ↑  "bodo sahitya sabha"। সংগ্রহের তারিখ ৩ ফেব্রুয়ারি ২০১৯।
2. 1 2  "Bodos remember martyrs of Script Movement"। 28 Septembar 2012। ১২ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ 3 February 2019।  এখানে তারিখের মান পরীক্ষা করুন: `|তারিখ=` (সাহায্য)
**বড়শিনাক সামুদ্রিক সাপ** বা **হুগলী পটী** বা **বড়শিনাক দজ্যা সাপ** (বৈজ্ঞানিক নাম: *Enhydrina schistosa*) হচ্ছে হাইড্রফিডি পরিবারভুক্ত এক প্রকার তীব্র বিষধর সাপ সামুদ্রিক সাপ। সাপের কামড়ে আক্রান্তদের ভেতরে ৫০ শতাংশের বেশি সামুদ্রিক সাপের কারণে এবং অধিকাংশই এই প্রজাতির কারণে ঘটে থাকে।

বর্ণনা
------

বড়শিনাক সামুদ্রিক সাপের দেহ তামাটে ধূসর রঙের এবং নীলাভ ধূসর বা কালচে ব্যান্ড থাকে। এদের দেহের সর্বোচ্চ দৈর্ঘ্য ১৪০ সেমি এবং লেজের দৈর্ঘ্য ১১০ সেমি।

স্বভাব
------

বড়শিনাক সামুদ্রিক সাপ উন্মুক্ত জলাশয়ের অগভীর পানিতে, উপকূলীয় উপহ্রদ, প্যারাবন, মোহনায় এবং নদীর মুখে পাওয়া যায়।

বিস্তৃতি
--------

বাংলাদেশ উদ্ভিদ ও প্রাণী জ্ঞানকোষে বড়শিনাক সামুদ্রিক সাপকে বাংলাদেশের বিলুপ্ত সাপ হিসেবে ধরা হয়েছে। এ প্রজাতির সাপ পৃথিবীতে ব্যাপক বিস্তৃত। এরা পারস্য উপসাগর, মাদাগাস্কার, বঙ্গোপসাগর, দক্ষিণ-পূর্ব এশিয়া, ইন্দোনেশিয়া, পাপুয়া নিউগিনি এবং অস্ট্রেলিয়ার উত্তর অংশে পাওয়া যায়।

অবস্থা
------

আইইউসিএন এটিকে বাংলাদেশে এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

তথ্যসূত্র
---------

1. 1 2 3 4 5  জিয়া উদ্দিন আহমেদ (সম্পা.), *বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ*, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৭৬-১৭৭।
2. 1 2  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫০৬
3. ↑  Valenta 2010, পৃ. 153

বহিঃসংযোগ
---------

* 

* উইকিপ্রজাতিতে****Enhydrina schistosa**** সম্পর্কিত তথ্য।
* *Enhydrina schistosa* at the TIGR Reptile Database
* The Reptile House
দুইটি দলের একটি সমান্তরাল দৈবকৃত পরীক্ষণের (নিয়ন্ত্রিত পরীক্ষণে একটি দল নিয়ন্ত্রণ হিসেবে কাজ করে) চারটি দশা (ভর্তি, বণ্টন, অনুসরণ ও উপাত্ত বিশ্লেষণ)। এটি পরীক্ষণ প্রতিবেদনের একত্রীকৃত আদর্শগুলির ২০১০ সালের বিবৃতি থেকে নেওয়া হয়েছে।
একটি **দৈবকৃত নিয়ন্ত্রিত পরীক্ষণ** (Randomized controlled trial বা Randomized control trial সংক্ষেপে RCT) এক ধরনের বৈজ্ঞানিক পরীক্ষা যেখানে সরাসরি পরীক্ষণীয় নিয়ন্ত্রণাধীন নয়, এমন সব উপাদান নিয়ন্ত্রণ করা হয়। দৈবকৃত নিয়ন্ত্রিত পরীক্ষণের একটি উদাহরণ হল ঐসব রোগীভিত্তিক পরীক্ষণ যেগুলিতে একাধিক ঔষধ, অস্ত্রোপচার কৌশল, চিকিৎসা যন্ত্র, রোগনির্ণয় পদ্ধতি বা অন্যান্য চিকিৎসার কার্যকারিতার তুলনা করা হয়। এই ধরনের পরীক্ষণে একই জাতীয় কিছু ব্যক্তিকে দৈবচয়ন করে দুই বা ততোধিক দলে বণ্টন করে দেওয়া হয়। একটি দলকে (যেটিকে পরীক্ষাধীন দল বলে) যে নতুন চিকিৎসাটির পরীক্ষা করা হচ্ছে, সেটি প্রদান করা হয়। অপর দলটিকে (যেটিকে তুলনা দল বা নিয়ন্ত্রণ দল বলে) বিকল্প কোনও চিকিৎসা বা মেকি চিকিৎসা (যেমন ছলৌষধ) প্রদান করা হয়, কিংবা কোনও চিকিৎসাই প্রদান করা হয় না। এরপর দলগুলিকে অনুসরণ করা হয় ও পরীক্ষণাধীন চিকিৎসাটি কতটুকু কার্যকর তা পর্যবেক্ষণ করা হয়। নির্দিষ্ট সময় পরপর ফলাফল পরিমাপ করা হয় ও দলগুলির প্রতিক্রিয়ার মধ্যে যেকোনও পার্থক্য পরিসংখ্যানিকভাবে যাচাই করা হয়।

যেসব অংশগ্রহণকারীরা দৈবকৃত নিয়ন্ত্রিত পরীক্ষণে ভর্তি হন, তারা একে অপরের থেকে জ্ঞাত বা অজ্ঞাত উপায়ে ভিন্ন হয়ে থাকেন, যা গবেষণার ফলাফলের উপর প্রভাব ফেলতে পারে। তুলনাকৃত চিকিৎসাগুলির মধ্যে অংশগ্রহণকারীদেরকে দৈব উপায়ে বন্টন করে দিয়ে ঐসব প্রভাবের উপরে *পরিসংখ্যানিক নিয়ন্ত্রণ* প্রতিষ্ঠা করা যায়। যদি ভালোভাবে নকশা করা হয়, ঠিকমত পরিচালনা করা হয় এবং যথেষ্ট সংখ্যক অংশগ্রহণকারীকে ভর্তি করা হয়, তাহলে একটি দৈবকৃত নিয়ন্ত্রিত পরীক্ষণ ঐসব বিভ্রান্তকারক উপাদানের উপরে যথেষ্ট নিয়ন্ত্রণ রাখতে পারে এবং এভাবে অধীত চিকিৎসা পদ্ধতিগুলির মধ্যে একটি উপকারী তুলনা প্রদান করতে পারে।

তথ্যসূত্র
---------

1. ↑  Schulz KF, Altman DG, ((Moher D; for the CONSORT Group)) (২০১০)। "CONSORT 2010 Statement: updated guidelines for reporting parallel group randomised trials"। *Br Med J*। **340**: c332। ডিওআই:10.1136/bmj.c332। পিএমআইডি 20332509। পিএমসি 2844940 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
2. ↑  "Glossary"। *National Institute for Health and Care Excellence*। সংগ্রহের তারিখ ১৫ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এই নিবন্ধটি কিফিরে জেলা সম্পর্কে। সদর শহর জন্য কিফিরে দেখুন।

কিফিরে জেলা
**কিফিরে** (Pron:/ˈkɪfɑɪə/) নাগাল্যান্ডের টুয়েনসাং জেলার একাংশ নিয়ে নতুনভাবে সৃষ্টি করা নাগাল্যান্ডের নবম জেলা৷ ২০১১ সালের জনগণনা অনুসারে কিফিরে, লংলেং জেলার পর নাগাল্যান্ডের এগারটি জেলার মধ্যে দ্বিতীয় জনবহুল জেলা৷

ভৌগোলিক অবস্থান
---------------

কিফিরে জেলার উত্তরে টুয়েনসাং জেলা, পশ্চিমে ফেক জেলা এবং পূর্বে মায়ানমার অবস্থিত৷ এই জেলার মূলকেন্দ্র কিফিরে শহরে, যা সমুদ্রপৃষ্ঠ থেকে ৮৯৬ মিটার উচ্চতায় অবস্থিত৷ কিফিরে জেলার মুখ্য টাউনসমূহ হচ্ছে, সেয়োচুং (Seyochung), সিটিমি (Sitimi), পুংরো (Pungro) এবং কিফিরে৷ সমুদ্রপৃষ্ঠ থেকে ৩৮৪১ মিটার উচ্চতায় নাগাল্যান্ডের সর্বোচ্চ শিখর ’মাউন্ট সারামাটি’ (Saramati), এই জেলাতে অবস্থিত৷

জনসংখ্যা
--------

২০১১ সালের জনগণনা অনুসারে কিফিরে জেলার মোট জনসংখ্যা ৭৪,০৩৩ জন৷ ভারতের জেলাসমূহর মধ্যে জনসংখ্যার দিকের থেকে এই জেলার স্থান ৬২৫তম (মোট ৬৪০ টির মধ্যে)৷ কিফিরের প্রতি ১০০০ জন পুরুষের বিপরীতে মহিলার সংখ্যা ৯৬১ জন৷ এই জেলার সাক্ষরতার হার ৭১.১% 

জেলাটির মূল জনজাতিসমূহ হচ্ছে সাংটাম (Sangtam), ইমচুঙ্গার (Yimchunger) এবং সেমা (Sema)৷

তথ্যসূত্র
---------

1. 1 2 3 4 5  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
2. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Dominica 72,969 July 2011 est.

বহিঃসংযোগ
---------

* প্রাতিষ্ঠানিক ওয়েবসাইট

| কিফিরে জেলা সংলগ্ন স্থানসমূহ |
| --- |
| 

|  |  |  |
| --- | --- | --- |
|  | টুবেনচাং জেলা |  |
| জুন্হেব’ট’ জেলা | 
**কিফিরে জেলা**
 | *মায়ানমার* |
|  | ফেক জেলা |  |

 |
**জিমি ইঞ্জিনিয়ার** (জন্ম ১৯৫৪ সালের আগস্ট, লোরালাই, বেলুচিস্তান  ) একজন পাকিস্তানি শিল্পী, সমাজসেবক, সমাজসেবী এবং ডাকটিকিট নকশাবিদ।

তিনি একজন জুরোস্ট্রিয় । তাঁর বাবা এবং দাদা প্রকৌশলী ছিলেন এবং জোরোস্ট্রিয় ঐতিহ্য অনুসরণ করে পরিবারের নামটি "ইঞ্জিনিয়ার" রেখেছিলেন।

প্রাথমিক জীবন এবং শিক্ষা
------------------------

ইঞ্জিনিয়ার লাহোরের সেন্ট অ্যান্টনির উচ্চ বিদ্যালয় থেকে তাঁর স্কুলজীবন শেষ করেন।  তিনি তিন বছর লাহোরের ন্যাশনাল কলেজ অফ আর্টস (এনসিএ) এ কাটিয়েছেন। তারপরে তিনি করাচিতে চলে যান, যেখানে তিনি এখনও রয়েছেন।

বিশ্বাস
-------

ইঞ্জিনিয়ার সুফি, ডাটা গঞ্জ বখশ এবং বরকত আলীর শিক্ষার দৃঢ় বিশ্বাসী।

শিল্পী
------

তিনি ১৯৭৬ সালে একটি পেশাদার শিল্পী হন। 

তিনি চীন, ভারত, পাকিস্তান, রাশিয়া, যুক্তরাজ্য এবং মার্কিন যুক্তরাষ্ট্র সহ বিশ্বজুড়ে ব্যক্তিগত সংগ্রহের মধ্যে ২০০০ টিরও বেশি পেইন্টিং, ১০০০ ক্যালিগ্রাফি এবং প্রায় ২০,০০০ প্রিন্ট তৈরি করেছেন।  তাঁর বিখ্যাত রচনাগুলির মধ্যে একটি হ'ল পাকিস্তানের স্বাধীনতার চিত্র যা যা ইসলামাবাদের জাতীয় আর্ট গ্যালারীটিতে দেখা যায়।

ডাকটিকিট নকশা
-------------

তিনি ২০০০ সালে পাকিস্তানের স্বাধীনতাকে চিত্রিত করে চার-ডাকটিকিট, সে-তেনাতে ইস্যু সহ বেশ কয়েকটি ডাকটিকিটের নকশা তৈরি করেছিলেন।

সম্মান ও পুরস্কার
-----------------

* ২০০৯: টেক্সাসের হিউস্টনের সম্মানিত নাগরিক।

তথ্যসূত্র
---------

1. 1 2 3  "The Painting of Jimmy Engineer" Parsi Khabar. Retrieved 25 May 2015.
2. 1 2 3 4  Official website  ওয়েব্যাক মেশিনে আর্কাইভকৃত ২১ ডিসেম্বর ২০১৯ তারিখে. Retrieved 4 August 2010.
3. ↑  Karkabi, Barbara. "Zoroastrian artist shares his religion through his art". *Houston Chronicle*. 30 January 2009. Retrieved 3 May 2014.
4. ↑  "Jimmy Engineer calls for reverting to ‘sufism’"  ওয়েব্যাক মেশিনে আর্কাইভকৃত ২৫ মে ২০১৫ তারিখে. *The News International*. 19 December 2009. Retrieved 24 May 2015.
5. ↑  Personality of the Week: Jimmy Engineer  ওয়েব্যাক মেশিনে আর্কাইভকৃত ১৩ জুলাই ২০১১ তারিখে Retrieved 4 August 2010.
6. ↑  NCA and Stamp Design, Exhibition Souvenir, Lahore 2000 Pg 19
১৯৫৪-৫৫ থেকে ১৯৭০-৭১ মৌসুমে, ১০টি প্রথম-শ্রেণীর ক্রিকেট দল পূর্ব পাকিস্তানের হয়ে পাকিস্তানের ঘরোয়া ক্রিকেট প্রতিযোগিতা কায়েদ আমি আজম ট্রফি এবং আইয়ুব ট্রফিতে অংশগ্রহণ করে। ১৯৭১ সালে বাংলাদেশ জন্মের পর এই অংশগ্রহণ শেষ হয়ে যায়।

আরও দেখুন: বাংলাদেশে ক্রিকেটের ইতিহাস

দলের তালিকা
-----------

| দলের নাম | প্রথম মৌসুম | মৌসুম | খেলেছে | জয় | হার | ড্র |
| --- | --- | --- | --- | --- | --- | --- |
| পূর্ব পাকিস্তান | ১৯৫৪-৫৫ | ৯ | ১৬ | ৬ | ৫ | ৫ |
| পূর্ব পাকিস্তান সবুজ | ১৯৫৬-৫৭ | ৩ | ৬ | ৩ | ০ | ৩ |
| পূর্ব পাকিস্তান সাদা | ১৯৫৬-৫৭ | ৩ | ৫ | ০ | ৩ | ২ |
| পূর্ব পাকিস্তান এ | ১৯৫৭-৫৮ | ১ | ২ | ১ | ০ | ১ |
| পূর্ব পাকিস্তান বি | ১৯৫৭-৫৮ | ১ | ২ | ০ | ০ | ২ |
| ঢাকা বিশ্ববিদ্যালয় | ১৯৫৭-৫৮ | ৪ | ৭ | ২ | ১ | ৪ |
| পূর্ব অঞ্চল | ১৯৬১-৬২ | ১ | ১ | ০ | ০ | ১ |
| ঢাকা | ১৯৬৪-৬৫ | ২ | ৬ | ২ | ৩ | ১ |
| রাজশাহী | ১৯৬৪-৬৫ | ১ | ১ | ০ | ০ | ১ |
| পূর্ব পাকিস্তান রেলওয়ে | ১৯৬৭-৬৮ | ১ | ২ | ০ | ১ | ১ |
|

পূর্ব পাকিস্তান একমাত্র দল ছিল যারা পশ্চিম পাকিস্তান থেকে হায়দ্রাবাদকে চার বার, খাইরপুরকে একবার এবং সম্মিলিত হায়দ্রাবাদ-খাইরপুর-কোয়েটা দল একবার পরাজিত করে। এছাড়া পূর্ব পাকিস্তান ১৯৫৪-৫৫ সালে ভারতীয় এবং ১৯৫৫-৫৬ সালে এমসিসির সাথে প্রথম-শ্রেণী ম্যাচ খেলে। ভ্রমণকারী দল প্রতিটি ম্যাচে জয়ী হয়।

নেতৃস্থানীয় খেলোয়াড়
----------------------

আরও দেখুন: পূর্ব পাকিস্তানের প্রথম-শ্রেণীর ক্রিকেটারদের তালিকা
পূর্ব পাকিস্তান থেকে শুধুমাত্র নিয়াজ আহমেদ পাকিস্তান টেস্ট দলে খেলার জন্য নির্বাচিত হয়। পশ্চিম পাকিস্তান থেকে বেশ কয়েকজন টেস্ট খেলোয়াড় পূর্ব পাকিস্তানের দলে খেলে, তবে; ১৯৬৬-৬৭ সালে যখন পূর্ব পাকিস্তান হায়দ্রাবাদ-খাইরপুর-কোয়েটা দলকে পরাজিত করে, পরাজিত দল এই বলে প্রতিবাদ করে যে পূর্ব পাকিস্তানের ছয়টি দল আসলে পশ্চিম পাকিস্তানের ছিল এবং তাদের অযোগ্য বলে বিবেচিত করা উচিত।

আব্দুল লতিফ, ১৯৬০-এর দশকের একজন বিশিষ্ট খেলোয়াড় ছিলেন, যিনি বিভিন্ন ম্যাচে পূর্ব পাকিস্তান দলের অধিনায়কত্ব করেন। তিনি পূর্ব পাকিস্তান সবুজ দলের হয়ে পরপর দুই ম্যাচে তিনটি সেঞ্চুরি এবং তার লেগ স্পিন দিয়ে ৯৭ রানে ২৪ উইকেট নেন।

জাভেদ মাসুদ, পূর্ব পাকিস্তানের দলগুলির খেলোয়াড়দের মধ্যে সর্বোচ্চ রান করেন, তিনি ১৯৬২-৬৩ সালে হায়দ্রাবাদের বিপক্ষে জয়ে ২১৫ রান করে বিশেষ ভূমিকা রাখেন।

মাঠ
---

পূর্ব পাকিস্তানে প্রথম-শ্রেণীর ম্যাচগুলি সবচেয়ে ঢাকা স্টেডিয়ামে খেলা হয়েছিল। এছাড়া পাকিস্তান ১৯৫৫ থেকে ১৯৬৯ সালের মধ্যে এই স্টেডিয়ামে সাতটি টেস্ট খেলেছে।

তথ্যসূত্র
---------

1. ↑  *উইজডেন* ১৯৬৮, পৃ. ৯৪৮।
2. ↑  ক্রিকেট আর্কাইভে আব্দুল লতিফ
3. ↑  East Pakistan Greens v Dacca University 1967-68
4. ↑  East Pakistan Greens v East Pakistan Railways 1967-68
5. ↑  ক্রিকেট আর্কাইভে জাভেদ মাসুদ
6. ↑  Hyderabad v East Pakistan 1962-63
বরফে ঢাকা কিব্বের গ্রাম
**কিব্বের** উত্তর ভারতের হিমাচল প্রদেশের স্পিতি উপত্যকায় ৪২৭০ মিটার অথবা ১৪,২০০ ফুট উচ্চতায় অবস্থিত একটি গ্রাম। এখানে একটি বৌদ্ধমঠ ও কিব্বের বন্যপ্রাণী অভয়ারণ্য আছে। কিব্বের একটি সংকীর্ণ উপত্যকায, চুনাপাথরের শিলা চূড়ায় অবস্থিত। কাজার থেকে কিব্বেরের দুরত্ব ১৬কিমি। নাতিশীতোষ্ণ গ্রীষ্মের সময়ে কাজা ও কিব্বেরের মধ্যে বাস চলাচল করে। ঘন সবুজ ক্ষেতে ভরা এই গ্রামের অর্থনীতি মূলত কৃষিভিত্তিক।  গ্রামবাসীরা পারাংলা গিরিবর্ত্ম পার হয়ে ৩ দিনের ঐতিহ্যবাহী বাণিজ্য পথ ধরে লাদাখে আসে ও ইয়াকের সঙ্গে পণ্যবিনিময়ে় অথবা নগদ দামে তাদের ঘোড়া বিক্রি করে।

জনসংখ্যার উপাত্ত
----------------

কিব্বের, হিমাচলের একটি ছোট গ্রাম,যেখানে ২০১১ সালের আদমশুমারি অনুসারে ৭৭টি পরিবার বসবাস করে। মোট জনসংখ্যা ৩৬৬,যার মধ্যে পুরুষ ১৮৭জন এবং মহিলা ১৭৯। ৬ বছর বা তার থেকে কমবয়সী শিশুর সংখ্যা ৯.৮৪%। কিব্বের গ্রামের সাক্ষরতার হার পুরো হিমাচল প্রদেশের তুলনায় কম। ২০১১ সালে কিব্বেরের সাক্ষরতার হার ৭২.৭৩%,হিমাচলের ৮২.৮%।পুরুষদের সাক্ষরতার হার ৮২.৯৩%, মহিলাদের সাক্ষরতার হার ৬২.৬৫%

কিব্বের বন্যপ্রাণী অভয়ারণ্য
----------------------------

কিব্বের বন্যপ্রাণী অভয়ারণ্যে প্রাপ্ত কিছু বন্যপ্রাণীর বিষয়ে লেখা। ২,২২০.১২ বর্গকিমি অঞ্চল নিয়ে, ১৯৯২ সালে 'কিব্বের বন্যপ্রাণী অভয়ারণ্য' স্থাপিত হয়।  সমুদ্রতল থেকে এখানকার উচ্চতা ৩,৬০০-৬,৭০০মি।এখানকার গাছপালা বিরল এবং উচ্চ ঔষধি বৈশিষ্ট্যযুক্ত। এই অভয়ারণ্যের উদ্ভিদ ও গাছপালার বিন্যাস, তাদের দেশীয় ব্যবহারসমূহ,যা তিব্বতি চিকিৎসা ব্যবস্থা অনুশীলনকারী - আমচির দ্বারা প্রতিষ্ঠিত; সমস্ত বিষয়টি সি.পি.কলা দ্বারা বিস্তৃতভাবে জরীপ হয়েছে।

তথ্যসূত্র
---------

1. 1 2  "The Tibetan Buddhist Monasteries of the Spiti Valley"।
2. ↑  "ভারতের ২০১১ সালের আদম শুমারি"। সংগ্রহের তারিখ ৭ ২ সেপ্টেম্বর ০১৫।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
3. ↑

* Deepak Sanan & Dhanu Swadi. 2002. *Exploring Kinnaur & Spiti in the Trans-Himalaya*. 2nd edition. Indus Publishing Co. New Delhi. আইএসবিএন ৮১-৭৩৮৭-১৩১-০, pp. 147–153

বহিঃসংযোগ
---------

* 

|  |  |
| --- | --- |
|  | *এই নিবন্ধটি ভারতের হিমাচল প্রদেশ রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**দারুল উলুম** (আরবি: دار العلوم‎‎, transliterated *dar al-`ulum*) একটি আরবি শব্দ। এর অর্থ "জ্ঞানালয়"। এই শব্দ দ্বারা সাধারণত ইসলামি ধর্মীয় শিক্ষালয় বোঝানো হয়। মাদ্রাসার অনুরূপ হলেও এতে আরো উচ্চস্তরের বিষয়ে পাঠদান করা হয়।

বর্তমানকালের প্রথাগত দারুল উলুমগুলোর উৎপত্তি দক্ষিণ এশিয়ায়। সর্বপ্রথম দারুল উলুম ভারতীয় ইসলামি পণ্ডিত তথা উলামাদের দ্বারা সূচিত হয়। দারুল উলুমে প্রাচীন দারসে নিজামি পাঠ্যক্রম অনুসরণ করা হয়। সেলজুক সাম্রাজ্যের নিজামিয়ার সাথে এর উৎসের যোগ রয়েছে। দক্ষিণ এশিয়ার ইসলামি ব্যক্তিত্ব যেমন শাহ ওয়ালিউল্লাহর মত পণ্ডিতরা এই পাঠ্যক্রমের উন্নয়ন ঘটান। দারসে নিজামি পাঠ্যক্রমে তাফসির, হিফজ, শরফ ও নাহু, ফারসি, উর্দু, তারিখ, ফিকহ, শরিয়াহ ইত্যাদি নিয়ে গঠিত।

বর্ণনা
------

আজকের প্রচলিত দারুল উলুম প্রতিষ্ঠান গুলোর মুল শিকড় ভারতীয় উপমহাদেশ থেকে প্রতিষ্ঠা লাভ করে। ভারতীয় ইসলামী পণ্ডিতদের প্রতিষ্ঠা করা দারুল উলূমে দারসে নিজামি (প্রাচীন যুগের ইসলামিক পাঠ্যক্রম) অনুসরণ করে চলেছিল, এবং আজও তা অনুসরণ করে চলেছে, যার উদ্ভব সেলজুক সাম্রাজ্যের নিজামিয়া ইসলামিক বিদ্যালয়গুলি থেকে, তবে এটি ভারতীয় উপমহাদেশে বিকশিত হয়েছিল ইসলামী চিন্তাবিদ ও ওলামাদের অধীনে, যেমন শাহ ওয়ালিউল্লাহ দেহলভী (১৭০৩ – ১৭৬২)। দরসে নিজামী সিলেবাসভুুক্ত বিষয়গুলো হচ্ছে তাফসির (কুরআনের অনুচ্ছেদ), হিফজ (কোরআন মুখস্থ), সারফ এবং নাহু (আরবি বাক্য গঠন এবং ব্যাকরণ ), ফারসি, উর্দু, তারিক (ইসলামিক ইতিহাস), ফিকহ (ইসলামিক আইনশাসন) এবং শরীয়াহ (ইসলামিক আইন) ইত্যাদি।

প্রধান দারুল উলূমগুলোর তালিকা
-----------------------------

* দারুল উলুম দেওবন্দ, দেওবন্দ, উত্তর প্রদেশ, ভারত
* দারুল উলুম করাচি, করাচি, পাকিস্তান
* দারুল উলুম সিটিআইইসি, কেপ টাউন, দক্ষিণ আফ্রিকা
* দারুল উলুম প্রিটোরিয়া, লাউডিয়াম, দক্ষিণ আফ্রিকা
* দারুল উলুম নাদওয়াতুল উলামা, লখনৌ, ভারত
* দারুল উলুম জাকারিয়া, লেনাসিয়া, দক্ষিণ আফ্রিকা
* দারুল উলুম বারমিংহাম, বারমিংহাম, ইংল্যান্ড
* দারুল উলুম লন্ডন, লন্ডন, ইংল্যান্ড
* দারুল উলুম নিউইয়র্ক, নিউইয়র্ক, নিউইয়র্ক, যুক্তরাষ্ট্র
* দারুল উলুম কানাডা, বোমেনভিল, কানাডা
* জামিয়া উলুম উল ইসলামিয়া, করাচি, পাকিস্তান
* দারুল উলুম হাক্কানিয়্যাহ্, আকোরা খাট্টাক, খাইবার পাখতুনখা, পাকিস্তান
* দারুল উলুম আল মাদানিয়া, বাফেলো, নিউইয়র্ক
* দারুল উলুম আল আরাবিয়া আল ইসলামিয়া, স্ট্রান্ড, কেপ টাউন, দক্ষিণ আফ্রিকা
* জামিয়া আরাবিয়া আহসানুল উলুম, করাচি, পাকিস্তান
* জামিয়া দারুল উলুম জাহেদান, জাহেদান, ইরান
* আল জামিয়াতুল আহলিয়া দারুল উলুম মুইনুল ইসলাম, হাটহাজারি, চট্টগ্রাম, বাংলাদেশ
* দারুল উলুম বল্টন, বল্টন, ইংল্যান্ড

ইসলামে প্রধান ধর্মীয় গোষ্ঠীসমূহ
--------------------------------

সুন্নি ইসলামের মধ্যে দেওবন্দি এবং বেরলভী হল ভারতীয় উপমহাদেশের (পাকিস্তান, ভারত, বাংলাদেশ এবং শ্রীলঙ্কা) দুটি প্রধান দল বা গোষ্ঠী।

আরও দেখুন
---------

তথ্যসূত্র
---------

1. ↑  Barelvi Islam (estimated numbers in percentages of all Islamic sects included also in this article) GlobalSecurity.org website, Retrieved 23 March 2020
**মাইকেল কেলসি কিম এলজি** (ইংরেজি: Kim Elgie; জন্ম: ৬ মার্চ, ১৯৩৩) নাটাল প্রদেশের ডারবান এলাকার বেরিয়ায় জন্মগ্রহণকারী আন্তর্জাতিক ক্রিকেটার ও রাগবি ইউনিয়ন খেলোয়াড়। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬২ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে কোয়াজুলু-নাটাল দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন **কিম এলজি**।

প্রথম-শ্রেণীর ক্রিকেট
---------------------

১৯৫৭-৫৮ মৌসুম থেকে ১৯৬১-৬২ মৌসুম পর্যন্ত কিম এলজি’র প্রথম-শ্রেণীর খেলোয়াড়ী জীবন চলমান ছিল। ১৯৫৯-৬০ মৌসুমে ট্রান্সভাল দলের সদস্যরূপে বর্ডারের বিপক্ষে অপরাজিত ১৬২\* রান তুলেন। এটিই তার প্রথম-শ্রেণীর ক্রিকেটে ব্যক্তিগত সর্বোচ্চ রানের ইনিংস ছিল। ঐ খেলায় ৪১৮ রান উঠে ও ৩৮ উইকেটের পতন ঘটেছিল।

১৯৫০-এর দশকে সেন্ট অ্যান্ড্রুজ বিশ্ববিদ্যালয়ে পড়াশুনো করেন। এ সময়ে স্কটল্যান্ড দলের পক্ষে রাগবি ইউনিয়নের আটটি খেলায় অংশ নেন। মূলতঃ মধ্যমাঠেই তিনি অবস্থান করতেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন কিম এলজি। ৮ ডিসেম্বর, ১৯৬১ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৮৬২ তারিখে কেপটাউনে একই দলের বিপক্ষে সর্বশেষ টেস্টে অংশ নেন তিনি।

দক্ষ ডানহাতি ব্যাটসম্যান হিসেবে পরিচিত ছিলেন। ১৯৬১-৬২ মৌসুমে নিউজিল্যান্ড দল দক্ষিণ আফ্রিকা গমন করে। এ সিরিজের তিন টেস্টে অংশ নিয়েছিলেন তিনি। তন্মধ্যে, জোহেন্সবার্গ টেস্টে ৫৬ রানের ইনিংস খেলে প্রভূতঃ ভূমিকা রাখেন।

ক্রিকেটের পাশাপাশি রাগবি খেলায় পারদর্শিতা দেখিয়েছেন তিনি। রাগবি খেলাতেই উল্লেখযোগ্য অবদান রেখেছেন। ১৯৫৪-৫৫ মৌসুম থেকে ১৯৫৫-৫৬ মৌসুম পর্যন্ত রাগবি খেলায় অংশ নিয়েছিলেন।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ২১ সেপ্টেম্বর ২০১৯।
2. ↑  "South Africa – Test Batting Averages"। ESPNCricinfo। সংগ্রহের তারিখ ২১ সেপ্টেম্বর ২০১৯।
3. ↑  "South Africa – Test Bowling Averages"। ESPNCricinfo। সংগ্রহের তারিখ ২১ সেপ্টেম্বর ২০১৯।
4. ↑  Andrew Ward, *Cricket's Strangest Matches*, Robson, 1999, pp. 186-88.

আরও দেখুন
---------

* কলিন ব্ল্যান্ড
* নিল অ্যাডকক
* সানফয়েল সিরিজ
* বোল্যান্ড ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* ক্রিকেট ও রাগবি ইউনিয়ন খেলোয়াড়দের তালিকা

বহিঃসংযোগ
---------

* ইএসপিএনক্রিকইনফোতে কিম এলজি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে কিম এলজি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)